กรุงเทพมหานคร ชวนชมดอกไม้หลากสีต้อนรับวาเทนไทน์ ที่สวนสมเด็จพระนางเจ้าสิริกิติ์ฯ
พล.ต.อ.อัศวิน  ขวัญเมือง ผู้ว่าราชการกรุงเทพมหานคร เปิดเผยว่า เพื่อต้อนรับเทศกาลวาเลนไทน์ในเดือนกุมภาพันธ์ กรุงเทพมหานครโดยสำนักสิ่งแวดล้อม ขอเชิญประชาชนร่วมชมความงามของดอกไม้หลากสีสัน จำนวนกว่า 50,000 ต้น ที่สวนสมเด็จพระนางเจ้าสิริกิติ์ฯ เขตจตุจักร สำหรับแปลงดอกไม้หลากสี ประกอบด้วย ต้นฮอลลี่ฮ็อคกว่า 47,000 ต้น และสร้อยไก่ แววมยุรา ดาวกระจาย ดาวเรืองอเมริกันลิตเติ้ลดักซ์ ดาวเรืองฝรั่งเศส ซึ่งจะผลิดอกบานตลอดเดือนกุมภาพันธ์ นอกจากนี้ สวนสมเด็จพระนางเจ้าสิริกิติ์ฯ ยังเป็นสวนสาธารณะที่รวบรวมพรรณไม้ทั้งในและต่างประเทศไว้เป็นจำนวนมาก ถือเป็น “สวนพฤกษศาสตร์” ที่สมบูรณ์แห่งหนึ่งของประเทศไทย บนพื้นที่ 197 ไร่กรุงเทพมหานคร ขอเชิญชวนประชาชนร่วมชื่นชมกับความสวยงาม พร้อมเก็บภาพประทับใจกับดอกไม้นานาพันธุ์ในช่วงเทศกาลวาเลนไทน์ โดยเปิดให้บริการทุกวัน ระหว่างเวลา 05.00 น. – 19.00 น. ภายใต้มาตรการป้องกันการแพร่ระบาดของโรคโควิด-19